Rohovce

Rohovce (historicky , , ) sú obec na Slovensku v okrese Dunajská Streda.

 Polohopis 
Obec leží v Podunajskej nížine, v južnej časti Žitného ostrova.

 Dejiny 
Prvá písomná správa o obci je z roku 1250, keď sa spomína ako Zeroa. Dnes používaný slovenský úradný názov dostala obec po roku 1948. Obec pôvodne patrila kráľovským dvorníkom. V stredoveku tu nadobudli majetky rodiny Bazini a Szentgyörgyi. Neskôr patrila obec viacerým šľachtickým rodinám. Časť dnešnej obce, pôvodne pod názvom Nagyszarva, patrila Sárkányovcom, ktorí tu v 15. storočí postavili vodný hrad. Neskôr patrila Ilešházoovcom, ktorí tu mali sídlo svojho panstva.   

 Symboly obce 
Symboly obce sú zapísané v Heraldickom registri SR. Erb je  zapísaný v tejto podobe:   v zelenom štíte na oblej čiernej, striebrom šikmo mrežovanej pažiti zlatý obrátený pluh so striebornými radlicami, sprevádzaný vľavo hore úzkym zlatostriebrone štvrteným zahroteným svätoondrejským krížom. Vlajka obce pozostáva z 5 pozdĺžnych pruhov vo farbách zelenej (3/9), žltej (1/9), bielej (1/9) a zelenej (3/9). Vlajka má pomer strán 2“3 a ukončená je tromi cípmi, t. j. dvomi zástrihmi, siahajúcimi do tretiny jej listu.

 Obyvateľstvo 
 Národnostné zloženie 

Počet obyvateľov bol v roku 2011 pri sčítaní obyvateľstva 1192 (v roku 2001 bol počet obyvateľov 1037, tj. prírastok 155 obyvateľov medzi rokmi 2001-2011). Podľa národnosti v roku 2011: slovenská 204 obyvateľov (17,11%), maďarská 852 obyvateľov (71,48%), ostatné + nezistené národnosti 135 obyvateľov (cca 10%), pre porovnanie v roku 2001 sa k slovenskej národnosti prihlásilo 120 obyvateľov a k maďarskej národnosti 909 obyvateľov.

 Kultúra a zaujímavosti 
 Pamiatky 
 Rímskokatolícka kostol sv. Ondreja apoštola, jednoloďová románska stavba s podkovovitou apsidou a vežou tvoriacou súčasť jej hmoty, asi z polovice 13. storočia. Gotickými úpravami prešiel koncom 15. storočia, z tohto obdobia sa dochovalo gotické pastofórium. V 18. storočí prešiel barokovými úpravami, keď bola pristavaná veža a sakristia. Sakristiu z opačnej strany apsidy doplnili v 19. storočí. V interiéri sa nachádza románska kamenná krstiteľnica, gotické pastofórium s pôvodnou mriežkou a v podveží epitaf majiteľa panstva Šárkáňa z roku 1565. Z architektonických detailov sa dochoval tympanón s motívom kríža s palmetovým ornamentomz z pôvodného románskeho portálu. Fasády kostola sú členené polkruhovo ukončenými oknami so šambránami, v lodi aj s klenákmi. Veža s nárožnými zaobleniami je členená lizénovými rámami a ukončená korunnou rímsou s terčíkom a zvonovitou helmicou s laternou. 

 Ilešháziovský kaštieľ, dvojpodlažná renesančná stavba na pôdoryse štvorca s vnútorným arkádovým dvorom, z roku 1570. Stojí na mieste staršieho hradu Šarkáňovcov. V roku 1730 prešiel barokovou prestavou. Poslednou úpravou prešlo západné priečelie na začiatku 19. storočia v štýle klasicizmu. Po Ilešháziovcoch kaštieľ vlastnili Baťáňovci a Pongrácovci. Po druhej svetovej vojne bol zoštátnený a bola tu zriadená škola. Na prízemí sa nachádzajú valené klenby s lunetami. Fasády sú členené kordónovou rímsou a nárožnými bosážami. Okná majú kamenné ostenia, na prízemí s mrežami. Portál má ostenie s nadsvetlíkom a klenákom. Zo strany parku dominuje fasáde rizalit s trojosovým portikom, nad balkónom je umiestnený ilešháziovský erb. Rizalit je ukončený trouholníkovým štítom s tympanónom. Kaštieľ obklopuje krajinársky park, ktorý je chráneným areálom.  

 Socha sv. Jána Nepomuckého, klasicistická zo začiatku 19. storočia. Socha je umiestná pri kaštieli.
 Prícestná socha sv. Anny z roku 1885
 Socha Immaculaty z roku 1837. Obnovená bola v roku 1898.
 Kaplnka na rázcestí v obci, z roku 1944.

 Turistika 
 Rybník – športový rybolov
 Rekreačná oblasť Šulianské jazero – letná rekreácia,  kúpanie, vodná turistika

 Občianska vybavenosť 
 Kultúrny dom -  bola daná do užívania v roku 1986. Kultúrne akcie: deň matiek, deň detí, deň obce, deň dôchodcov a  vianočná *slávnosť , tanečné zábavy, divadelné predstavenia 
 Športový areál – futbalové ihrisko,  tenisový kurt, volejbalové ihrisko, strelnica

 Referencie 

 Iné projekty 

 Externé odkazy 

 Apsida.sk- profil románskeho kostola


Kategória:Obce okresu Dunajská Streda